Gömul mynd af eldfjallaeyjunni , White Island . AFP Lögreglan á Nýja-Sjálandi segir að fimm séu látnir og búast megi við að þeir séu mun fleiri eftir að eldgos hófst óvænt á vinsælli ferðamannaeyju . Tugir eru fastir á eyjunni vegna gossins . Tala látinna var uppfærð klukkan 8:25 . John Tims aðstoðaryfirlögregluþjónn hefur staðfest eitt andlát á eyjunni við fjölmiðla . Enn sé talsverður hópur á eyjunni sem ekki er vitað hvar er . Eins og staðan er núna er of hættulegt fyrir lögreglu og björgunarsveitir að fara til eyjarinnar og freista þess að bjarga fólkinu . Myndir teknar úr vefmyndavél af eldgosinu í dag á eyjunni . AFP Forsætisráðherra Nýja-Sjálands , Jacinda Ardern , staðfestir að einhverjir þeirra sem voru á eyjunni séu útlendingar . „ Við vitum að það var hópur ferðamanna á eyjunni þegar eldgosið hófst , bæði Ný-Sjálendingar og erlendir gestir , “ segir hún . BBC segir að 20 ferðamenn sem voru á eyjunni White Island ( Whakaari ) hafi ekki gefið sig fram . Myndir úr öryggismyndavélum sýna að fólk var á gangi í gígnum á eldfjallinu rétt áður en gosið hófst . Eyjan er skammt frá Norðureyju og er eldfjallið þar eitt virkasta eldfjall Nýja-Sjálands . Þrátt fyrir það er eyjan vinsæll áfangastaður ferðamanna sem fara þangað í dagsferðir og útsýnisflug yfir eyjuna .